Sgrìobhadh Fiadhaich - sgrìobhadh cruthachail air a bhrosnachadh le nàdar

Fhuair mòran ùghdaran agus bàird ainmeil brosnachadh ann an nàdar, agus seo a-nis do chothrom fhèin an saoghal nàdarra a chleachdadh. Tha mòran phàirtean eadar-dhealaichte ann an sgeulachd na bith-thèarainteachd, a’ gabhail a-steach Beathaichean a ràinig gun fhiosta air bàtaichean, atharrachaidhean ann an àireamhan, sealgairean cèin, agus barrachd. Tha beatha fìor inntinneach aig eòin-mhara cuideachd an dà chuid os cionn agus fon uisge, agus air tìr. Carson nach cleachd thu na h-imrichean fada aca, na neadan creige aca, no colonaidhean mòra mar thoiseach tòiseachaidh - no rudeigin gu tur eadar-dhealaichte! Tha a’ ghnìomhachd seo mu bhith a’ cur seachad ùine anns an t-saoghal nàdarrach agus ga cleachdadh gus cruthachalachd a bhrosnachadh ann an sgrìobhadh, co-dhiù tha e na dhàn, na òran, na phìos sgrìobhaidh neo-fhicsean neo fiù ’s na sgeulachd.

**A bheil sibh a’ dèanamh seo mar phàirt den** [**Dùbhlan Fhiadhaich**](https://ww2.rspb.org.uk/profile/wild-challenge/) **agaibh? Cùmaibh sùil air an adhartas agus feuchaibh ri òr a bhuannachadh!**

Tha an gnìomh seo a’ cumail taic ris na cuspairean a leanas: **Gàidhlig**.

**Ceum 1**

**Dè a tha dhìth orm?**

* Am blàr a-muigh
* Pàipear, pinn is mar sin air adhart...
* Dh’fhaodadh tu [maide turais](https://www.rspb.org.uk/globalassets/downloads/discoverenjoy/schools/journey-stick-activity.pdf) a chleachdadh
* Dh’fhaodadh tu am frèam seo a chleachdadh airson do chuid sgrìobhaidh: [Beurla](https://www.rspb.org.uk/globalassets/downloads/activities-pdfs/a4_writing_frame_ppl.pdf) | [Dà-chànanach](https://www.rspb.org.uk/globalassets/downloads/activities-pdfs/a4_writing_frame_bilingual_ppl.pdf)

**Ceum 2**

**Dè nì mi?**

* Rach a-mach dhan t-saoghal nàdarra, air turas no air cuairt nàdair no dìreach cuir seachad beagan ùine air fearann na sgoile.
* Gabh beagan tìde gus coimhead, èisteachd agus eòlas fhaighinn air an nàdar timcheall ort. A bheil thu a’ faireachdainn mar phàirt de nàdar – ceangailte ris an t-saoghal nàdarrach? Dè na faireachdainnean a th’ agad? Ciamar a mhìnicheadh tu iad?
* Sgrìobh dàn no sgeulachd no cunntas meòrachail mu na bha thu a’ faireachdainn. Smaoinich air na faclan a chleachdas tu. An urrainn dhut facal eile, nas fheàrr a chleachdadh? Ciamar as urrainn dhut cur ris a’ bhriathrachas agad?
* Na dìochuimhnich innse dhuinn nuair a tha thu air crìoch a chur air a’ ghnìomhachd! Nuair a chomharraicheas tu gu bheil a’ ghnìomhachd deiseil, thèid iarraidh ort am pìos sgrìobhaidh a luchdachadh suas gus cuideachadh le bhith a’ cosnadh na duais.

**Ceum 3**

**A’ cur crìoch air a’ ghnìomh**

Cleachd am putan ‘Mark as completed’ aig mullach na duilleig seo gus innse dhuinn gu bheil thu air a’ ghnìomhachd a chrìochnachadh. Feumaidh tu sealltainn na rinneadh le bhith a’ luchdachadh suas a’ phìos sgrìobhaidh agad

**Ceum 4**

**Thoir orra smaoineachadh**

**Seo beagan bheachdan gus cuideachadh le ionnsachadh:**

* Nam b’ urrainn dhut facal a thaghadh airson gach ciad-fàth agad, dè na faclan a bhiodh ann?
* Dè an t-ainmear a tha a’ toirt a’ bhuaidh as motha ort? An urrainn dhut seo a dhèanamh nas mionaidiche?
* A’ coimhead air an ainmear a thagh thu, dè tha e a’ dèanamh? Ciamar a tha e ga dhèanamh? Cruinnich nas urrainn dhut de dheagh bhuadhairean agus de cho-ghnìomhairean.

**A bheil sibh air gnìomh a chrìochnachadh? Co-roinn an dealbh agaibh le #wildchallenge**